**АДМИНИСТРАТИВЕН ДОГОВОР**[[1]](#footnote-1)

**№ ......................................................................./ ............................... г.**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**ПО ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014-**

**2020 г., СЪФИНАНСИРАНА ОТ ЕВРОПЕЙСКИЯ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ**

**По Процедура чрез подбор на проектни предложения по подмярка 19.2 „Прилагане на операции в рамките на стратегии за водено от общностите местно развитие” на мярка 19 „Водено от общностите местно развитие” за бенефициенти, възложители по ЗОП**

|  |  |
| --- | --- |
| **КОД НА ПРОЦЕДУРАТА****(ОТ ИСУН):** |  |
| **№ НА ПРОЕКТА** **(ОТ ИСУН):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕНТ:** |  |
| **МАКСИМАЛЕН РАЗМЕР НА БФП** |  |
| **ПРИОРИТЕТ НА ПРСР:** |  |
| **СРОК ЗА ИЗПЪЛНЕНИЕ:** | **от ………….. г. до …………. г.*;* ……… месеца**  |
| **СТОЙНОСТ НА ПРОЕКТА В ЛВ:**  |  |
| **ОСНОВНИ ДЕЙНОСТИ:** |  |
| **ИНДИКАТОРИ ЗА ИЗПЪЛНЕНИЕ И ЗА РЕЗУЛТАТ:**  |  |

Днес, ……………….. г., в гр. София, между:

 **Държавен фонд „ЗЕМЕДЕЛИЕ”**, със седалище и адрес на управление гр. София, бул. “Цар Борис III” № 136, ЕИК по БУЛСТАТ 121100421, представляван от Живко Живков, в качеството му на изпълнителен директор, наричан за краткост “**ФОНДЪТ**”, от една страна

и

**МЕСТНА ИНИЦИАТИВНА ГРУПА** /МИГ/, БУЛСТАТ .........................., седалище и адрес на управление .................., п.к. ...................., обл. ........................., ул. „...................” № ......, представлявано от ..................... с ЕГН ....................., в качеството му на председател, с лична карта № ..............., издадена на .......................... г. от ......................., телефон ......................, e-mail: ................................, наричана за краткост и за целите на този договор **„МИГ”**,

и

 **.....................................,** ЕИК по БУЛСТАТ .........................., седалище и адрес на управление .................., п.к. ...................., обл. ........................., ул. „...................” № ......, представлявано от ..................... с ЕГН ....................., в качеството му на управител, с лична карта № ..............., издадена на .......................... г. от ......................., телефон ......................, e-mail: ................................,

наричан за целите на този договор “ **БЕНЕФИЦИЕНТ**”, от друга страна,

На основание чл. 24, ал. 1 и 2 и чл. 45, ал. 2 от Закона за управление на средствата от Европейските структурни и инвестиционни фондове (ЗУСЕСИФ), чл. 61е от Наредба № 22 от 2015 г. за прилагане на подмярка 19.2 "Прилагане на операции в рамките на стратегии за Водено от общностите местно развитие" на мярка 19 "Водено от общностите местно развитие" от Програмата за развитие на селските райони за периода 2014 – 2020 г. (обн., ДВ, бр. 100 от 2015 г.), наричана по-надолу „Наредба № 22 от 2015 г.“, чл. 48, ал. 1 и 2 от Постановление № 161 на Министерския съвет от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода "Водено от общностите местно развитие" за периода 2014 – 2020 г. (обн., ДВ, бр. 52 от 2016 г.) във връзка с проведена процедура за избор на проектни предложения …………… (*посочва се код на процедурата от ИСУН*) и оценителен доклад от …………… 20…….. г. по чл. 47, ал. 1 от ПМС 161/2016, и Заповед на изпълнителния директор на **Държавен фонд „ЗЕМЕДЕЛИЕ”** за предоставяне на безвъзмездна финансова помощ **№ ..................... от ...................... г.**,

се сключи настоящият договор, с който страните:

*Като взеха предвид, че*:

1) Безвъзмездната финансова помощ се предоставя по подмярка 19.2 „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони за периода 2014 - 2020 г., съфинансирана от Европейския земеделски фонд за развитие на селските райони;

2) **ФОНДЪТ,** в качеството си на разплащателна агенция, е оторизиран да одобрява проектни предложения по посочената подмярка и да предоставя финансова помощ на одобрените кандидати след подписване на договор за това;

3) **БЕНЕФИЦИЕНТЪТ** е получил код на проектното предложение в ИСУН: **..................................**по процедура с код **...............................** и в срока по чл. 61е от Наредба № 22 от 2015 г. има право да подпише настоящия договор за предоставяне на финансова помощ при спазване на приложимите изисквания на европейското и националното законодателство,

*Се договориха за следното:*

### І. ПРЕДМЕТ НА ДОГОВОРА. УСЛОВИЯ, РАЗМЕР И НАЧИН ЗА ИЗПЛАЩАНЕ НА БЕЗВЪЗМЕЗДНА ФИНАНСОВА ПОМОЩ

# **Чл. 1.** **(1)** **ИЗПЪЛНИТЕЛНИЯТ ДИРЕКТОР НА ДФЗ** предоставя на **БЕНЕФИЦИЕНТА** безвъзмездна финансова помощ (наричана по-нататък „помощ/та”) по подмярка 19.2 „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони за периода 2014 - 2020 г. (наричана по-нататък „подмярка 19.2“) за изпълнението на одобрен проект с код в ИСУН **.......................** с наименование **„...............................................”, а**  **БЕНЕФИЦИЕНТЪТ** приема БФП и се задължава да изпълни одобрения проект при спазване на изискванията на този договор, Условията за изпълнение на проекти по процедурата ………….. (*посочва се код на процедурата от ИСУН*), наричани по-нататък „Условията за изпълнение“, правото на Европейския съюз и националното законодателство.

**(2)** Безвъзмездната финансова помощ се отпуска на основание …………. **(***цитира се съответния регламент: а). помощ de minimis по Регламент (EC) № 1407/2013; или б). държавна помощ по Регламент (ЕС) № 702/2014; или помощ, съвместима с чл. 107 и 108 от ДФЕС по Регламент (ЕС) 1305/2014;*).

#  **Чл. 2.** **(1)** Първоначално одобрената финансова помощ въз основа на представените от **БЕНЕФИЦИЕНТА** на етапа на кандидатстването по подмярка 19.2 във връзка с Условията за кандидатстване по процедура ……….. (*попълва се код на процедурата от ИСУН*) документи е в размер до **............................ лева (.........................словом лева)**, съгласно Приложение № 1 „Таблица за одобрени инвестиции и дейности“ от одобрените и реално извършени от **БЕНЕФИЦИЕНТА** разходи за осъществяването на проекта. Общият размер на подпомагането, предмет на договора, не може да надвишава 100% от стойността на одобрените за финансиране разходи от страна на ДФ „Земеделие”.

# **(2) ФОНДЪТ** изплаща помощта до максималния размер по ал. 1 при условие, че **БЕНЕФИЦИЕНТЪТ** е извършил инвестицията и/или дейността при точно спазване на одобрения проект, условията и сроковете, определени в този договор и приложенията към него, договора/ите за избор на изпълнител/и, одобрени от **ФОНДА** и относимите нормативни актове.

**(3) ФОНДЪТ** осъществява контрол върху процедурите за определянето на изпълнител за дейностите по строителство, услуги и/или доставки на стоки, когато бенефициентът е възложител по смисъла на Закона за обществените поръчки (ЗОП). Контролът се осъществява съгласно утвърдената от изпълнителния директор на **ФОНДА** „Процедура за осъществяване на предварителна проверка и последващ контрол върху обществени поръчки за разходи, финансирани изцяло или частично със средства от ЕЗФРСР“, публикувана на официалната интернет страница на **ФОНДА (**[www.dfz.bg](http://www.dfz.bg)**),** наричана по-долу за краткост „Процедура за контрол по ЗОП”. **ФОНДЪТ** съгласува възлагането на изпълнението на дейностите по одобрения проект и сключва допълнително споразумение, с което определя окончателния размер на финансовата помощ по ал. 1 и вписва избрания/ните изпълнител/и.

 **(4)** При неточно или непълно изпълнение от **БЕНЕФИЦИЕНТА** на условие или задължение по този договор,или при наличие на основание в действащ нормативен акт или акт на правото на Европейския съюз **ФОНДЪТ** прилага съответните правила за намаляване или отказване на заявената за изплащане финансова помощ, съответно – за възстановяване на цялата или част от изплатената финансовата помощ, предвидени в този договор и приложим нормативен акт.

 **(5)** Финансовата помощ може да бъде изплащана авансово, междинно и окончателно, ако **БЕНЕФИЦИЕНТЪТ** подаде искане за такова плащане, при условията и в сроковете по този договор и Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн., ДВ, бр. 48 от 2018 г.), наричана по-надолу „Наредба № 4 от 2018 г.“.

###  (6) Финансовата помощ се изплаща в съответствие с приложимия режим на държавна помощ съгласно чл. 10 от Наредба № 22 от 2015 г. и Наредба № 4 от 2018 г.

###  (7) Финансовата помощ се предоставя под формата на ……………… (*попълва се съответната форма на БФП: или възстановяване на действително направени и платени от БЕНЕФИЦИЕНТА разходи, или стандартна таблица на разходите за единица продукт*), приети за допустими за финансово подпомагане по подмярка 19.2, но не повече от размера по ал. 1.

**(8)** Разликата между пълния размер на одобрените разходи съгласно Приложение № 1 „Таблица за одобрени инвестиции и дейности“ и размера на финансовата помощ по ал. 1 се осигурява от **БЕНЕФИЦИЕНТА** само в парична форма.

 **(9)** Окончателният размер на финансовата помощ се изплаща съобразно действително извършените допустими разходи в изпълнение на одобрения проект по чл. 1 на този договор.

 **(10)** Плащането по ал. 2 за бенефициент – община се извършва по отделна извънбюджетна банкова сметка на **БЕНЕФИЦИЕНТА** за средства от Европейския съюз.

 **Чл. 3. (1)** **БЕНЕФИЦИЕНТЪТ** може да получи авансово плащане в размер до 50 на сто от стойността на одобрената финансова помощ за инвестиционни разходи, посочени в Приложение № 1 „Таблица за одобрени инвестиции и дейности“ в съответствие с чл. 45 от Регламент (ЕС) № 1305/2013 г., в случай че надвишава левовата равностойност на 2000 евро.

**(2)** Авансово плащане се допуска не повече от два пъти за периода на изпълнение на проекта след съгласуване на обществената/ите поръчка/и от **ФОНДА** и вписване на избрания/те изпълнител/и в допълнително споразумение към административния договор.

**(3)** Авансово плащане може да бъде заявено не по-късно от шест месеца след съгласуване на обществената/ите поръчка/и в съответствие с чл. 2, ал. 3 и сключване на допълнително споразумение с **ФОНДА** по административния договор за вписване на избрания изпълнител.

**(4)** В случай че окончателната стойност на одобрената безвъзмездна финансова помощ по проекта е по-малка от първоначално одобрената и по проекта е извършено авансово плащане, което надхвърля 50 % от окончателната стойност на одобрената безвъзмездна финансова помощ, **БЕНЕФИЦИЕНТЪТ** възстановява разликата между размера на изплатеното авансово плащане и допустимия съгласно ал. 2 размер на авансовото плащане преди сключване на допълнителното споразумение към административния договор с **ФОНДА**, с което се определя окончателната стойност на помощта. Бенефициентът възстановява и натрупаните лихви върху изплатеното авансово плащане.

**Чл. 4. (1)** **БЕНЕФИЦИЕНТЪТ** може да получи междинно плащане за одобрена обособена част от одобрения проект, когато това е предвидено в Приложение № 1 „Таблица за одобрени инвестиции и дейности“ към настоящия административен договор и след като подаде пред **ФОНДА** искане за междинно плащане по реда и условията на Наредба № 4 от 2018 г.

**(2)** Междинно плащане е допустимо не повече от един път за периода на изпълнение на проекта, а за проекти с включени строително-монтажни работи – не повече от два пъти за периода на изпълнение на проекта.

**Чл. 5. (1)** **БЕНЕФИЦИЕНТЪТ** е длъжен да подаде искане за окончателно плащане не по-късно от изтичане на срока по чл. 6, ал. 1.

 **(2)** Окончателният размер на помощта се определя от **ФОНДА** след подаване на искане за окончателно плащане, ведно с всички изискуеми документи съгласно Приложение № 8 „Документи към искане за междинно/окончателно плащане“, неразделна част от настоящия договор и след извършване от страна на **ФОНДА** на съответните проверки и анализи, въз основа на резултатите, от които да бъде установено:

1. фактическото съответствие и съответствието по документи между одобрената по проекта и реално извършената инвестиция и/или дейност, и

2. спазването на всички условия за изпълнение на проекта и изплащане на помощта, договорени между страните по този договор, приложенията към него и регламентираните в Наредба № 4 от 2018 г. и в други относими нормативни актове и актове на правото на Европейския съюз.

**ІІІ. СРОК НА ДОГОВОРА**

**Чл. 6. (1)** **БЕНЕФИЦИЕНТЪТ** се задължава да извърши инвестицията – предмет на този договор в изпълнение на дейностите по проекта към стратегията за ВОМР, финансиран от ЕЗФРСР **в срок до ….. (***попълва се съгласно условията на МИГ за изпълнение на проектите***), но не повече от 36 месеца, а за договори сключени след 30 юни 2020 г. - не по-късно от 30 юни 2023 г.**

**(2)** Срокът по ал. 1 започва да тече от датата на подписването на този договор.

**(3)** В срок до девет месеца от подписването на този договор **БЕНЕФИЦИЕНТЪТ** е длъжен да сключи договор/и с избран/и изпълнител/и за всички разходи по одобрения проект и да уведоми **ФОНДА** в посочения срок.

**(4)** Срокът по ал. 3 спира да тече:

1. при прекратяване на процедурата за възлагане на обществена поръчка - от датата на влизане в сила на решението за прекратяване на процедурата до откриването на нова процедура за възлагане на обществена поръчка със същия предмет, но за не повече от два месеца;

2. когато решението за определяне на изпълнител се обжалва - от датата, на която е образувано производството по обжалване до окончателното решаване на спора;

3. когато се обжалва друго решение, действие или бездействие на възложителя и е наложена временна мярка „спиране на процедурата“ - от датата, на която е образувано производството по обжалване до окончателното решаване на спора.

**(5)** **БЕНЕФИЦИЕНТЪТ** е длъжен да уведоми писмено **ФОНДА** в 10-дневен срок от възникване на обстоятелство по ал. 3 като представи доказателства за наличието му.

**(6)** **БЕНЕФИЦИЕНТЪТ** е длъжен да уведоми писмено **ФОНДА** в 10-дневен срок от отпадане на обстоятелството по ал. 3 като представи доказателства за това.

**(7)** Изпълнението на инвестицията по одобрения проект трябва да започне в срок до шест месеца от сключването на допълнително споразумение с **ФОНДА** към този договор за вписване на избраните изпълнители за разходите по одобрения проект.

 **(8)** В срока по ал. 7 **БЕНЕФИЦИЕНТЪТ** се задължава да уведоми **ФОНДА** за започналото изпълнение, като представи надлежни доказателства за това.

**(9)** В срока по ал. 1 **БЕНЕФИЦИЕНТЪТ** се задължава да:

1. изпълни изискванията и да отговаря на всички задължителни, регламентирани нормативно стандарти, отнасящи се до неговата дейност, свързана с проекта по предмета на този договор, каквито са напр. опазването на околната среда, фитосанитарните изисквания, хуманното отношение към животните, ветеринарно-санитарните изисквания, безопасността на храните и фуражите, хигиената, безопасните условия на труд и други, в случай, че е приложимо;

2. да извърши изцяло инвестициите/дейностите и да използва подпомаганите активи съгласно предназначението и условията, посочени в одобрения проект;

3. да изпълни инвестициите/дейностите, включени в приложение № 1а към договора и които са необходими за функциониране на инвестициите - предмет на подпомагане по този договор;

 **(10)** **БЕНЕФИЦИЕНТЪТ** е длъжен да спазва всички, посочени в този договор и приложенията към него, както и в приложим нормативен акт критерии за допустимост и подбор, ангажименти и други задължения, за период от ……………….*(посочва се един от двата периода: три години от датата на получаване на окончателното плащане – когато бенефициентът е микро-, малко или средно предприятие* ***или*** *пет години от датата на окончателното плащане – когато бенефициентът е голямо предприятие или община).*

 **Чл. 7.** Този договор има действие до окончателното уреждане на отношенията между страните, включително по въпроси, произтичащи от неговото неизпълнение.

**IV. ПРАВА И ЗАДЪЛЖЕНИЯ НА ФОНДА, ОСНОВАНИЯ ЗА НАМАЛЯВАНЕ И ОТКАЗ ЗА ИЗПЛАЩАНЕ НА ФИНАНСОВАТА ПОМОЩ**

**Чл. 8. (1)** **ФОНДЪТ** има право да упражнява постоянен, текущ и последващ контрол на **БЕНЕФИЦИЕНТА** за периода от сключване на този договор до шест месеца от изтичането на срока по чл. 6, ал. 10за точното извършване на дейностите по одобрения проект, за целевото използване на инвестицията и за спазване на всички договорни и нормативни задължения, като:

1. извършва административни проверки на представените документи, заявените данни и други обстоятелства, свързани с искането за плащане, включително посещения на място;
2. може да извърши проверка на място за установяване на фактическото съответствие с представените документи.

**(2)** **ФОНДЪТ** има право да изисква от **БЕНЕФИЦИЕНТА** или от упълномощените от него лица, както и от неговите контрагенти по подпомаганите дейности документи, сведения, справки и всяка друга информация за осъществяването на подпомаганата дейност.

**(3)** В случай на нередовност или липса на изискуеми документи, при непълнота и неяснота на заявени данни и посочени факти, както и при необходимост да се установи точно изпълнение на договорни и нормативни задължения от страна на **БЕНЕФИЦИЕНТА**, включително на други негови ангажименти, произтичащи от подпомагането, **ФОНДЪТ** има право да изисква от **БЕНЕФИЦИЕНТА** представянето на допълнителни данни и/или документи и/или отстраняване на непълноти и неточности в определен от **ФОНДА** срок, както и да извършва проверки във връзка с това.

**(4)** **ФОНДЪТ** има право да публикува информация за **БЕНЕФИЦИЕНТА и/или МИГ** с цел осигуряване на публичност и прозрачност при предоставяне на помощта и при условията, определени с нормативен акт и при спазване на предвидените за това изисквания.

**(5)** **ФОНДЪТ** има право да приспадне от поискана със заявката за плащане финансова помощ, нетните приходи, генерирани при изпълнението на проекта, за периода от сключване на договора до датата на подаване на заявката за окончателно плащане, в случай че интензитетът на финансово подпомагане по чл. 2, ал. 1 е 100 %.

 **Чл. 9 (1) ФОНДЪТ** има право да откаже пълно или частично изплащане на финансовата помощ по подаденото от **БЕНЕФИЦИЕНТА** искане за плащане, както и да изиска възстановяване на част или цялата помощ, ведно със законна лихва върху сумите, при наличие на някое от следните обстоятелства:

1. при извършване на административни и проверки на място бъде установено непредставяне на документ, непълнота, несъответствие или неточност в представени от бенефициента документи или заявени данни, както и ако не са отстранени или не са представени изисканите документи в определения срок, когато е дадена такава възможност;

 2. установи несъответствие с целите, дейностите и изискванията, определени в стратегията за водено от общностите местно развитие (ВОМР), ПРСР за периода 2014-2020 г. или с приложим акт на националното право или с правото на Европейския съюз;

 3. инвестицията/дейността съгласно Приложение № 1 от договора е изпълнена неточно, включително когато **БЕНЕФИЦИЕНТЪТ** е придобил активи и/или изпълнил дейности - предмет на подпомагането, с технически параметри или в отклонение от количествено-стойностна сметка, различни от одобрените от **ФОНДА**, и не е уведомил **ФОНДА** по реда на Раздел VII за извършените промени - когато констатираните отклонения: водят до недопустимост или необоснованост на заявените за подпомагане дейности или разходи, или засягат основната цел на проекта, или променят предназначението на инвестицията/дейността, съгласно одобрения проект, или водят до несъответствие с целите, дейностите, изискванията и критериите за оценка, определени в стратегията за ВОМР и този договор, включително приложенията към него;

 4. установи, че **БЕНЕФИЦИЕНТЪТ** е получил публична финансова помощ от националния бюджет и/или от бюджета на Европейския съюз (ЕС) за същата инвестиция и/или дейност;

 5. установи, че **БЕНЕФИЦИЕНТЪТ** е извършил инвестицията/дейността, предмет на подпомагането, преди подаването на проектното предложение, с изключение на случаите, когато това е допустимо съгласно стратегията за ВОМР, насоките за кандидатстване, ПРСР за периода 2014-2020 г. или приложим акт на националното право или правото на Европейския съюз;

 6. установи несъответствия с условията и реда на приложимите подзаконови нормативни актове към Закона за подпомагане на земеделските производители (ЗПЗП);

 7. установи, че **БЕНЕФИЦИЕНТЪТ** е променил предмета на подпомаганата дейност;

 8. установи, че **БЕНЕФИЦИЕНТЪТ** или негов законен или упълномощен представител попада в някоя от категориите, определени в чл. 12, ал. 3 от Наредба № 22 от 2015 г.;

9. установи, че юридическото лице или едноличният търговец, открил клона, не отговаря на изискванията на чл. 15, ал. 1, т. 1 от този договор;

 10. при неспазване на задълженията на **БЕНЕФИЦИЕНТА** по конкретните изисквания, детайлно посочени в Приложение № 2 към настоящия договор в случай на инвестиции в инфраструктура или в случай на производствени инвестиции;

11. когато изпълнението на инвестицията/дейността не е започнало в срока по чл. 6, ал. 7 и/или инвестицията/дейността не е изпълнена изцяло в срока по чл. 6, ал. 1 и/или подпомаганите активи не се използват съгласно предназначението и при условията, посочени в одобрения проект, както и когато не са изпълнени инвестициите/дейности, включени в Приложение № 1а към договора и които са необходими за функциониране на инвестициите и/или изпълнение на дейностите - предмет на подпомагане по този договор;

12. **БЕНЕФИЦИЕНТЪТ** или упълномощен негов представител е възпрепятствал и/или осуетил извършването на една или повече проверки по чл. 61б, ал. 1, т. 1 и 2 от Наредба № 22 от 2015 г. или по действащ акт на правото на Европейския съюз;

13. по повод сключването или изпълнението на този договор пред **ФОНДА** са представени от **БЕНЕФИЦИЕНТА** декларация и/или документ с невярно съдържание, неистински и/или преправен такъв, както и когато това е извършено при или по повод кандидатстването за предоставяне на помощта по този договор и това бъде установено след сключването му – независимо от формата на вината на **БЕНЕФИЦИЕНТА** (умисъл или небрежност);

14. при извършване на проверка по букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 във връзка с чл. 48, параграф 2 от Регламент за изпълнение (ЕС) № 809/2014 се установи, че **БЕНЕФИЦИЕНТЪТ**, подаденият от него проект или предложените за финансиране разходи не отговарят на изискванията за допустимост за подпомагане;

15. при хипотеза по чл. 35, параграф 2 от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.) - в зависимост от тежестта, степента, продължителността и системността на неспазването;

16. **БЕНЕФИЦИЕНТЪТ** е укрил умишлено или по небрежност не е уведомил **ФОНДА** за настъпването на факти и обстоятелства от значение за изпълнението на одобрения проект;

 17. **БЕНЕФИЦИЕНТЪТ** поддържа несъответствие с което и да е от условията по стратегията за ВОМР, за които е получил интензитет на помощта по този договор в размер по-голям от основния по съответната подмярка от одобрената стратегия за местно развитие в съответствие с Приложение № 1 към настоящия договор;

 18. **БЕНЕФИЦИЕНТЪТ** не е изпълнил задължението си да поддържа съответствие с критериите за подбор и тяхната тежест , посочени в Приложение № 3 към договора и броят на точките, на които проектът отговаря към момента на проверката, **е по-малък от** посочените в Приложение № 3;

19. **БЕНЕФИЦИЕНТЪТ** не е спазил някое от Указанията за приложимия режим на държавни помощи по мерки, финансирани от Програмата за развитие на селските райони 2014 - 2020 г. в стратегиите за Водено от общностите местно развитие и условия, произтичащи от него, съставляващи Приложение към Заповед № РД 09-778/20.08.2018 г. на министъра на земеделието, храните и горите;

20. **БЕНЕФИЦИЕНТЪТ** е представил неверни сведения с цел да получи подпомагане или поради небрежност е пропуснал да предостави необходимата информация съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

 21. **БЕНЕФИЦИЕНТЪТ** не е спазил разпоредбите на Раздел III, Глава пета „Финансово управление и контрол“ от ЗУСЕСИФ и свързаните с него подзаконови нормативни актове за изпълнение на дейностите по одобрения проект, констатирано от **ФОНДА**, оправомощен контролен орган, одитни или сертифициращи органи. В тези случаи **ФОНДЪТ** налага финансови корекции за установените нарушения по реда на **НАРЕДБА за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове,** приета с Постановление № 57 на Министерския съвет от 2017 г. (обн., ДВ, бр. 27 от 2017 г.) **и Насоките за определяне на финансови корекции, които трябва да бъдат внесени във финансирани от Съюза разходи в рамките на споделеното управление, в случай на неспазване на правилата за възлагане на обществени поръчки, одобрени с Решение С(2013) 9527 от 19 декември 2013 г. на Европейската комисия;**

22. **ФОНДЪТ** или друг компетентен орган установи, че **БЕНЕФЕЦИЕНТЪТ**  изкуствено e създал условия, необходими за получаване на помощта, с цел осъществяване на предимство или облага в противоречие с приложимата нормативна уредба;

23. **БЕНЕФИЦИЕНТЪТ** не е изпълнил задължението си да застрахова активите, предмет на подпомагане, при условията на чл. 14, ал. 5 от настоящия договор;

24. **БЕНЕФИЦИЕНТЪТ** не изпълни дадените му указания от ФОНДА или оправомощен компетентен орган при осъществяване на предварителна проверка относно законосъбразността на планираните обществени поръчки за възлагане на дейностите по одобрения проект;

25. **БЕНЕФИЦИЕНТЪТ** не е спазил изискванията на Процедурата за контрол по ЗОП, което е констатирано от ФОНДА или друг оправомощен компетентен орган;

26. **БЕНЕФИЦИЕНТЪТ** не е спазил правилата за възлагане на обществени поръчки или на предварително дадени от **ФОНДА** указания при възлагане на обществените поръчки.

 **(2) ФОНДЪТ** има право:

 1. да наложи административна санкция по чл. 63, параграф 1 от Регламент за изпълнение (ЕС) № 809/2014 или по чл. 35 от Делегиран регламент (ЕС) № 640/2014 за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие;

 2. да наложи финансова корекция, определена по Наредбата за посочване на нередности, представляващи основания за извършване на финансови корекции и процентните показатели за определяне на размера на финансовите корекции по реда на Закона за управление на средствата от Европейските структурни и инвестиционни фондове;

 **(3)** Финансова помощ не се изплаща, когато се установи, че **БЕНЕФИЦИЕНТЪТ** не поддържа съответствие с критериите за избор на проектни предложения за периода от датата на сключване на този договор до изтичане на срока по чл. 6, ал. 10 от същия, ако неизпълнението е по отношение на условие, което е било основание за избора му пред останалите кандидати и броят на точките, съответстващ на критериите за подбор, е по-малък от минимално допустимия за приема (в случай, че има заложен такъв) и минималният брой на точките, присъдени на проектните предложения, за които е бил наличен бюджет, определен в обявата за прием на съответната МИГ, в рамките на която е било подадено и проектното предложение на **БЕНЕФИЦИЕНТА.**

 **(4)** Финансовата помощ се намалява с по 1 % за всяка точка, съответстваща на критериите за подбор, посочени в Приложение № 3 към договора, по отношение на които е налице неспазването, освен ако не е предвидено друго в Приложение № 4 към договора.

 **(5)** Когато за период от всеки 12 месеца, считано от датата на получаване на окончателно плащане до изтичане на срока по чл. 6, ал. 10 от договора, неизпълнението на задължението на бенефициента по отношение задълженията, включени в Приложение № 2 съгласно одобрената производствена и търговска програма (ако има такава) е по-голямо от 50 на сто от тях, ФОНДЪТ претендира възстановяване на изплатената финансова помощ по този договор.

 **(6)** Финансовата помощ се намалява с размера на генерирания нетен приход до размера на финансовата помощ, в случай че за период от всеки 12 месеца, считано от датата на получаване на окончателно плащане до изтичане на срока по чл. 6, ал. 10 от договора, се установи, че проектът генерира приходи, а интензитетът на подпомагане е определен на сто на сто въз основа на извършен анализ разходи-ползи (финансов анализ), според който не са прогнозирани приходи, с изключение в случаите когато проектното предложение е одобрено, а финансовата помощ подлежи на изплащане при условията на Регламент 1407/2013 на Комисията.

 **(7)** Когато **ФОНДЪТ** установи, че **БЕНЕФИЦИЕНТА** не спазва условията, при които му е одобрен по-висок интензитет на финансовата помощ, отказът е равен на завишения процент финансова помощ, за която е бил одобрен.

**(8)** **ФОНДЪТ** има право да претендира възстановяване от **БЕНЕФИЦИЕНТА** на цялата или на част от изплатената финансова помощ по този договор, заедно със законната лихва върху нея и/или да прекрати всички договори с **БЕНЕФИЦИЕНТА** в случаите по ал. 1 и 2.

**(9)** В изброените по ал. 1 и 2 случаи **ФОНДЪТ** има право да определи размера на намалението при изплащане на помощта в съответствие с чл. 35 от Регламент (ЕС) № 640/2014.

**(10)** В изброените по ал. 1 и 2 случаи, **ФОНДЪТ** има право да преустанови подпомагането на кандидата по реда на чл. 36 от Регламент (ЕС) № 640/2014.

**(11)** Всеки разход, предвиден за финансиране със средства от безвъзмездна финансова помощ, предоставена с този договор, включен в искане за плащане по проекта от страна на **БЕНЕФИЦИЕНТА**, за който се докаже, че е неправомерен поради нередност или се установи, че е недопустим по друга причина, не подлежи на оторизация и плащане от страна на Фонда

 **Чл. 10**. **(1)** **ФОНДЪТ** е длъжен да уведоми писмено **БЕНЕФИЦИЕНТА** за окончателния размер на финансовата помощ или за отказа да бъде изплатена помощта, като посочи мотивите за това.

**(2)** **ФОНДЪТ** се задължава да уведомява писмено **БЕНЕФИЦИЕНТА** в нормативно установените случаи и срокове. При установяване на пропуски или други нередовности в заявления и документи към тях, както и при необходимост от представяне на допълнителни документи при непълнота или неяснота на заявените данни **ФОНДЪТ** уведомява писмено **БЕНЕФИЦИЕНТА** и му определя срок за изправяне на нередовностите, както и за представянето на допълнително изисканите документи, относими към преценката на **ФОНДА** за точното изпълнение на което и да е от задълженията на **БЕНЕФИЦИЕНТА**, както и спазването на други негови ангажименти, произтичащи от предоставеното подпомагане.

**Чл. 11.** **ФОНДЪТ** се задължава да осигури конфиденциалност на получената информация от **БЕНЕФИЦИЕНТА** и да я използва единствено по начин, определен с нормативен акт.

**V. ПРАВА И ЗАДЪЛЖЕНИЯ НА БЕНЕФИЦИЕНТА**

**Чл. 12.** **(1)** **БЕНЕФИЦИЕНТЪТ** има право да получи помощта до размера, определен съгласно чл. 2, ал. 1 за извършената инвестиция/дейност в изпълнение на одобрения за финансиране проект, която да му бъде изплатена еднократно или чрез авансово и/или междинно и окончателно плащане при спазване на всички условия, предвидени в този договор*.*

**(2)** **БЕНЕФИЦИЕНТЪТ** има право да присъства лично или чрез негов упълномощен представител при извършването на проверка/посещение на място от служители на **ФОНДА** по всяко време след подаване на проектното предложение, да му бъде представен протоколът с резултатите от проверката/посещението за подпис и да напише в протокола обяснения и възражения по направените констатации, както и след приключване на проверката/посещението да му бъде предоставен или изпратен екземпляр от протокола, ако е установено неспазване; в срок до 15 дни от получаването на протокола за проверката/посещението на място може писмено да направи възражения и да даде обяснения по направените констатации пред изпълнителния директор на **ФОНДА**;

**(3)** **БЕНЕФИЦИЕНТЪТ** има право да оттегля по всяко време с писмено уведомление до **ФОНДА** подадено искане за плащане и приложените към него документи изцяло или частично и/или да поправя очевидни грешки в тези документи, когато са налице изискванията за допустимост за оттегляне или поправка на очевидна грешка, посочени в Условията за изпълнение по Приложение № 2 и Приложение № 4 и в Регламент № 809/ 2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие.

**(4)** **БЕНЕФИЦИЕНТЪТ** има право да получипомощта за залесяване на горски култури до размерасъгласно „Методология за изплащане на разходите за залесяване според процента на прихващане“, публикувана на официалната интернет страницата на ДФ „Земеделие“ ([www.dfz.bg](http://www.dfz.bg)).

**Чл. 13.** **БЕНЕФИЦИЕНТЪТ,** възложител съгласно ЗОП, се задължава:

 1. да проведе обществени поръчки за избор на изпълнител/и на дейностите по проекта след сключване на административния договор с изключение на обществените поръчки за избор на изпълнител за **предварително извършени** разходи за общи разходи (например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост), и/или придобиването или развитието на компютърен софтуер и придобиването на патенти, лицензи, авторски права, търговски марки и/или разходите по изготвяне на планове за управление на горите или еквивалентни на тях инструменти, за които при подаване на проектното предложение представят заверено от възложителя копие от документацията от проведената обществена поръчка или процедура за възлагане по реда на ЗОП.

2. в срок до 15 работни дни от сключване на административния договор да представи на **ФОНДА** документите, посочени в „Процедура за контрол по ЗОП”., публикувана на интернет страницата на **ФОНДА**, за извършване на предварителна проверка за законосъобразност на планираните обществени поръчки за възлагане на дейностите, включени в одобрения проект.

3. в срок до девет месеца от подписването на административния договор да сключи договор/и с изпълнител/и за всички разходи по одобрения проект.

4. да публикува в ИСУН във формат „рdf“ или „jpg“, номерирана в долния десен ъгъл, цялата документация, свързана с възлагането на обществените поръчки за изпълнение на дейностите, включени в одобрения проект в срок до десет работни дни от датата на подписване на договора по чл. 20, ал. 6 от ЗОП или издаване на документите по чл. 20, ал. 8 ЗОП.

 5. да възлага по реда на ЗОП нововъзникнали непредвидени разходи за строително-монтажни работи в случаите, когато не са допуснати изключения и когато такива са одобрени в Приложение 1 към настоящия договор „Непредвидени разходи" са разходи, възникнали в резултат на работи и/или обстоятелства, които не е могло да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта.

**Чл. 14.** **(1)** **БЕНЕФИЦИЕНТЪТ** е длъжен да извърши изцяло инвестицията/дейността в срока по чл. 6, ал. 1 и в съответствие с одобрения проект и приложенията към него.

**(2)** Задължението по ал. 1 включва и започване на инвестицията/дейността в срока по чл. 6, ал. 7, за което **БЕНЕФИЦИЕНТЪТ**, в същия срок, е длъжен да уведоми писмено **ФОНДА** и да представи доказателства за това.

**(3)** **БЕНЕФИЦИЕНТЪТ** е длъжен за периода от сключване на договора до изтичане на срока по чл. 6, ал. 10 да представя на **ФОНДА** изискваните му данни, документи и/или информация, необходими за преценка относно точното изпълнение на неговите договорни и нормативни задължения, както и всички други ангажименти, произтичащи от отпуснатото подпомагане, като спазва следните срокове:

1. в случаите по чл. 8, ал. 2 **-** в срок до 10 дни от получаване на уведомление за това;

2. по подадено искане за междинно или окончателно плащане **-** в срок до 15 дни от уведомяването;

3. за мониторинговия период по чл. 6, ал. 10 в определен от **ФОНДА** срок.

 **(4)** **БЕНЕФИЦИЕНТЪТ** е длъжен да допуска представители на **ФОНДА**, Министерството на земеделието, храните и горите, Сметната палата, Европейската комисия и Европейската сметна палата, Европейската служба за борба с измамите и Сертифициращия орган, за осъществяването на контрол за изпълнението на този договор и изискванията на приложимото национално законодателство и право на ЕС актове, включително да осигурява достъп до обекта/ите, свързани с извършената инвестиция, да предоставя необходимите документи, данни и информация и оказва друго съдействие, включително като в договорите със свои контрагенти по подпомаганите дейности да включва условия или по друг подходящ начин да осигури съдействието за извършване на контрол на контрагента във връзка със съответното изпълнение.

**(5)** **БЕНЕФИЦИЕНТЪТ** е длъжен да сключи и поддържа валидна застраховка на активите, предмет на подпомагане (вкл. по отношение на разходите за създаване на трайни насаждения), на неговата действителна стойност за срок от датата на подаване на заявка за плащане до изтичане на срока по чл. 6, ал. 4 без право на подзастраховане, при следните условия:

1. договорът за застраховка да бъде сключен с уговорка в полза на **ФОНДА,** като:

 а) при тотална щета на застрахованото имущество в резултат на събитие, покрито по условията на договора за застраховка, застрахователят изплаща обезщетението на **ФОНДА** до размера на отпуснатата финансова помощ. В този случай със сумата на застрахователното обезщетение, когато същото се изплаща на **ФОНДА**, се намалява размерът на задължението на **БЕНЕФИЦИЕНТА** към **ФОНДА**;

 б) при частично погиване на застрахованото имущество обезщетението се изплаща на **БЕНЕФИЦИЕНТА**, като при частична щета същият е длъжен да възстанови подпомогнатия актив и да уведоми **ФОНДА** при привеждането му във функционално състояние;

 2. да внесе еднократно целия размер на застрахователната премия за срока на застраховката и да подновява ежегодно договора до изтичане на срока по чл. 6, ал. 4;

3. при подаване на искане за междинно/окончателно плащане **БЕНЕФИЦИЕНТЪТ** да представи застрахователна полица, валидна за срок от минимум 12 месеца. Ежегодно, в срок до изтичане срока на валидност на застрахователната полица в случаите, когато договорът за застраховка не покрива целия срок по чл. 6, ал. 4, **БЕНЕФИЦИЕНТЪТ** се задължава да представя пред **ФОНДА** подновената застрахователна полица, валидна за период поне от една година, считано от датата, на която е изтекла валидността на предходната полица, ведно с платежни документи за изцяло платена застрахователна премия;

4. застрахователната премия е за сметка на **БЕНЕФИЦИЕНТА**;

 5. застраховката следва да покрива рисковете, посочени в Приложение № 6 „Застрахователни рискове“.

**(6)** В случай на отказ от изплащане на застрахователното обезщетение или когато неговият размер е по-малък от изплатената за погиналия актив финансова помощ, **БЕНЕФИЦИЕНТЪТ** дължи възстановяване на получената финансова помощ, респ. на разликата между размера на получената финансова помощ и изплатеното на **ФОНДА** обезщетение.

 **(7)** В случай че е настъпила тотална щета на подпомаган актив **БЕНЕФИЦИЕНТЪТ** се задължава незабавно и писмено да уведоми застрахователя и **ФОНДА** за това, като в уведомлението до **ФОНДА** има право да поиска от **ФОНДА** да му бъде предоставена възможност да замени погиналия актив с друг, нов актив, притежаващ поне аналогични технически характеристика/спецификации с погиналия. В тези случаи **ФОНДЪТ** извършва преценка за основателността на разходите за новия актив при спазване на изискванията, посочени в чл. 34, ал. 8 – 13 от Наредба № 22 от 14.12.2015 г. При разлика между размера на цената на новозакупения актив и тази, определена при спазване на изискванията по предходното изречение, **ФОНДЪТ** удържа частта от дължимото му застрахователно обезщетение, съответстваща на тази разлика.

**(8)** След закупуване на новия актив и представяне на всички документи, удостоверяващи направения разход, **ФОНДЪТ** дава писмено съгласие пред застрахователя за изплащане на застрахователното обезщетение в полза на **БЕНЕФИЦИЕНТА**, като удържа в своя полза разликата по ал. 7, изречение последно (ако такава е налице).

**(9)** В случай на отказ от страна на застрахователя да изплати обезщетение по договора за застраховка, **БЕНЕФИЦИЕНТЪТ** се задължава да възстанови за своя сметка погиналия или частично увреден актив или да го замени с еквивалентен такъв (предназначение, характеристики).

**(10)** В срок до един месец преди изтичането на всяка една от годините по чл. 6, ал. 10 **БЕНЕФИЦИЕНТЪТ** се задължава да предоставя на ФОНДА документите, посочени в Приложение № 9 „Документи, удостоверяващи спазването на задължения от страна на бенефициента в периода по чл. 6, ал. 10 от Договора“.

**Чл. 15. (1)** **БЕНЕФИЦИЕНТЪТ** се задължава да:

 1. има постоянен адрес - за физическите лица, и седалище и адрес на управление - за еднолични търговци и юридическите лица, на територията на действие на МИГ и осъществява дейностите по проект на територията на действие на МИГ. Изискването за седалище и адрес на управление не се прилага по отношение на община:

а) включена в Приложение № 1 от Наредба № 22 от 14.12.2015 г., която има седалище в съответния областен град

б) когато в територията на МИГ са включени населените места на общината, без града, център на общината, в строителните му граници, посочени в приложение № 2 към чл. 4, ал. 3 от ПМС № 161;

в) когато в обхвата на стратегията за ВОМР е включена част от територията й.

2. осигури в срока за извършване на инвестицията/дейността необходимите лицензи, разрешителни или регистрации за извършване на дейността по проекта или за функционирането на всички активи, когато се изискват такива съгласно действащото законодателство;

3. най-късно до подаването на искане за окончателно плащане да отговаря и в срока по чл. 6, ал. 10 да поддържа всички задължителни стандарти, отнасящи се до дейността по проекта по чл. 1, ал. 1, включително относно опазването на околната среда, фитосанитарните изисквания, хуманното отношение към животните, ветеринарно-санитарните изисквания, безопасността на храните и фуражите, хигиената, изискванията за безопасни условия на труд;

4. най-късно до подаването на искане за окончателно плащане, но не по-късно от два месеца преди изтичане на срока по чл. 6, ал. 1 да уведоми **ФОНДА** за извършени промени в процеса на изпълнение на проекта по отношение на одобрени технически параметри/спецификации на подпомаганите активи, одобрените количествено-стойностни сметки и/или спецификации на подпомаганите дейности;

5. подаде искане за окончателно плащане по образец ведно с изискуемите към него документи, съгласно Приложение № 8;

6. изпълни и въведе в експлоатация в срок най-късно до подаване на искането за окончателно плащане инвестициите/дейностите, включени в Приложение № 1а;

 **(2)** **БЕНЕФИЦИЕНТЪТ с**е задължава от датата на сключването на този договор до изтичане на приложимия към него срок по чл. 6, ал. 10:

1. да води всички финансови операции, свързани с подпомаганите дейности в отделна аналитична счетоводна сметка и да организира подробна счетоводна отчетност, която да е достатъчна за установяване и проследяване на възстановим и невъзстановим ДДС по всеки договор;

2. да използва закупените/подобрените/реконструирани/изградени въз основа на одобрения проект активи по предназначение и изпълнява дейностите – обект на подпомагане по този договор, съгласно съответното им предназначение, посочено в бизнес плана към проектното предложение когато има такъв, освен при подмяната на оборудване с изтекъл амортизационен срок. В последния случай подмяната е допустима за новопроизведено оборудване със сходни характеристики и може да се извърши след изричното одобрение от **ФОНДА**;

3. под каквато и да е форма да не преотстъпва ползването и да не извършва разпоредителни сделки с отчуждителен ефект по отношение на активи - предмет на подпомагане по този договор, както и да не допуска принудително изпълнение върху такива активи, освен в случаите при подмяната на оборудване с изтекъл амортизационен срок. В последния случай подмяната е допустима за новопроизведено оборудване със сходни характеристики и може да се извърши след изрично одобрение от **ФОНДА**;

4. да не преустановява подпомогнатата дейност;

5. да подновява съответните разрешения, регистрации и/или лицензии в нормативно предвидените за това срокове - когато подпомаганата дейност подлежи на регистрационен, разрешителен и/или лицензионен режим.

6. изискването да не се извършва промяна на местоположението на подпомогнатата дейност не се прилага, когато промяната на местонахождението на придобита техника и оборудване е в резултат на промяна на адреса на офиса на бенефициента, но остава на територията на МИГ. В този случай промяната на местонахождението на активите, придобити със средства от ЕЗФРСР, се извършва след одобрение на ДФЗ.

 **(3)** Бенефициентът се задължава по време на изпълнението на проекта да постави на видно място:

1. плакат с размер не по-малък от А3, съдържащ информация за дейността, подпомагана от ЕЗФРСР – за проекти с размер на публичната финансова помощ от 10 000 евро до 50 000 евро включително;

2. табела с размери не по-малко от 50 см височина и 70 см широчина, съдържаща информация за дейността, подпомагана от ЕЗФРСР – за проекти с размер на публичната финансова помощ над 50 000 евро;

 **(4)** Бенефициентът се задължава да включи на професионалната си електронна страница, ако има такава, кратко описание на подпомаганата дейност. Описанието трябва да включва целите и резултатите от дейността, като подчертава финансовото подпомагане от Европейския съюз.

**(5)** Бенефициентът се задължава в срока по чл. 6, ал. 10 от датата на получаване на окончателно плащане да поддържа на видно място постоянен билборд или табела с размери не по-малко от 3 м височина и 4 м широчина с информация за подпомагане на дейността му от ЕЗФРСР, когато размерът на публичната помощ надхвърля 500 000 евро и проектът включва помощ за закупуване на движими или недвижими вещи или строителни дейности.

**(6)** Електронната страница, плакатът, табелата или билбордът по ал. 3 и ал. 5, трябва да отговарят на изискванията на Единния наръчник на бенефициента за прилагане на правилата за информация и комуникация 2014 - 2020 г., съгласно приложение № 2 от Националната комуникационна стратегия за програмен период 2014 - 2020 г.

**(7)** **БЕНЕФИЦИЕНТЪТ** се задължава да съхранява документацията относно получената помощ de minimis за период от 10 бюджетни години, считано от датата на която е предоставена последната индивидуална помощ по схемата и да я предостави при поискване в срок от 5 работни дни на **МИГ** или ДФЗ.

**VI. ПРАВА И ЗАДЪЛЖЕНИЯ НА МИГ**

**Чл. 16. МИГ** има право да бъде уведомена за определения размер на финансовата помощ по всяко подадено искане за плащане по настоящия договор, или за отказа същата да бъде изплатена.

**Чл. 17.** **МИГ** е длъжна да:

1. поддържа деловодна система и архив, от които може да бъдат проследени актовете на органите на МИГ;

2. осъществява мониторинг на изпълнението на проектите и подпомага методически получателите на финансова помощ;

3. подпомага одобрените кандидати при подготовката на искания за плащане до ДФЗ;

4. предоставя на УО и ДФЗ всяка поискана информация за осъществяване на дейностите по проекта;

 5. предоставя достъп до съответните документи и да съдейства за осъществяване на проверки, осъществявани от надлежно упълномощените представители на ДФЗ, МЗХГ, Сметната палата на РБ, ЕК и Европейската сметна палата, Европейската служба за борба с измамите, както и всеки упълномощен външен одитор в срока по чл. 6, ал. 4 от този договор.

**VII. ИЗМЕНЕНИЯ И ПРЕКРАТЯВАНЕ НА ДОГОВОРА**

**Чл. 18.** **(1)** Изменение и/или допълнение на договора може да се извърши по заявление на **БЕНЕФИЦИЕНТА** и след одобрението му от **МИГ**.

**(2)** Местната инициативна група уведомява **ФОНДА** за одобреното заявление за промяна на договора за предоставяне на финансова помощ не по-късно от два месеца преди изтичането на срока на договора с получателя на финансова помощ.

**(3)** **ФОНДЪТ**, въз основа на представени към искането доказателства за преценка на неговата основателност и допустимост приема за основателно и допустимо или отхвърля същото в едномесечен срок от подаването му.

**(4)** Не се допуска изменение и/или допълнение на договора, което:

1. засяга основната цел на дейността и/или променя предназначението на инвестицията съгласно одобрения проект;

 2. води до несъответствие с целите, дейностите, изискванията и критериите за оценка;

 3. води до увеличение на стойността на договорената финансова помощ.

 4. води до увеличение на стойността на одобрения разход на някоя от позициите, посочени в Приложение № 1, с изключение на случаите при които не се надвишават цените съгласно „Списъка с наименованията на активите, дейностите и услугите, за които са определени референтни разходи“ и при спазване на ограниченията по т. 2 и 3.

5. се основава на изменение на договор за възлагане на обществена поръчка за изпълнение на дейност по одобрения проект, когато изменението на договора за възлагане на обществена поръчка е в нарушение ЗОП;

5. коригирания „Технически проект“ или „Работен проект“ е представен за съгласуване в ФОНДА в срок по-късно от 4 месеца преди подаване на искане за междинно или окончателно плащане.

**(5)** **ФОНДЪТ** може да изисква допълнително представяне от **БЕНЕФИЦИЕНТA** на документи и данни, когато са установени нередовност или липса на документи, или при необходимост от предоставяне на допълнителни документи при непълнота и неяснота на заявените данни и посочените факти в искането за изменение на договора, както и с цел да се удостовери верността на заявените данни. **БЕНЕФИЦИЕНТЪТ** представя изисканите му данни и/или документи в срок до 15 дни от датата на получаване на уведомяването.

**(6)** При уведомяване от **ФОНДА** за съгласие с исканата промяна, **БЕНЕФИЦИЕНТЪТ** или упълномощено от него с нотариално заверено пълномощно лице или със заповед на кмета на общината, трябва да се яви в срок до 15 дни от получаването на уведомлението за сключване на допълнително споразумение към договора, като при неявяване в този срок правото за подписване на допълнителното споразумение към договора се погасява.

 **Чл. 19. (1)** Този договор се прекратява:

1. при изтичане на предвидените в него срокове и уреждане на отношенията между страните;
2. по взаимно писмено съгласие между страните, постигнато най-късно в срока по чл. 6, ал. 1, като в случай на изплатени по договора суми, преди подписване на споразумението за прекратяване **БЕНЕФИЦИЕНТЪТ** дължи връщане на всички получени суми, ведно със законната лихва върху тях, считано от датата на получаването им;
3. при невиновна невъзможност да бъдат изпълнени условията и задълженията за предоставяне на помощта;

 **(2)** Договорът може да бъде прекратен едностранно от **ФОНДА** при:

1. виновно неизпълнение от **БЕНЕФИЦИЕНТА** на което и да е от задълженията му по този договор или по относим към предоставянето на помощта акт на ЕС;

2. незапочване на изпълнението срока по чл. 6, ал. 7 – с едноседмично предизвестие и ако в този срок не представи доказателства, че изпълнението е започнало в съответния срок по чл. 6, ал. 7.

 **Чл. 20**. Настоящият тристранен договор влиза в сила, в случай че в ДФЗ не постъпи информация за прекратяване на сключеното споразумение ……………… (*попълва се номер и датата на споразумението*) за изпълнение на стратегия за ВОМР на МИГ ……............./наименование/ от дата, предхождаща датата на подписването му от страна на **ФОНДА.**

**VIII. ОТГОВОРНОСТ ПРИ НЕИЗПЪЛНЕНИЕ. УСЛОВИЯ ЗА ВЪЗСТАНОВЯВАНЕ НА ПОЛУЧЕНАТА ФИНАНСОВА ПОМОЩ**

 **Чл. 21.** **(1)** В случай, че преди изплащането на помощта по искане за авансово/междинно или окончателно плащане, **БЕНЕФИЦИЕНТЪТ** наруши някое от задълженията си по този договор или предвидени в Наредба № 22 от 2015 г., или в акт на националното законодателство, или правото на Европейския съюз, **ФОНДЪТ** отказва изцяло или частично изплащането на заявената финансова помощ и/или налага финансова корекция върху размера на допустимите разходи, а когато е приложимо – налага и административна санкция съгласно по чл. 63, параграф 1от Регламент за изпълнение (ЕС) № 809/2014 или по чл. 35 от Делегиран регламент (ЕС) № 640/2014, както и съгласно Наредба № 4 от 2018 г.

**(2)** Когато **БЕНЕФИЦИЕНТЪТ** не изпълни задължението си да започне изпълнението на одобрената инвестиция в срока по чл. 6, ал. 7 и е получил авансово плащане по договора, същият дължи връщане на авансово получената сума, ведно със законната лихва, считано от датата на получаването й.

**(3)** Законната лихва по ал. 2 не се дължи, когато в срок не по-късно от 3 месеца, считано от датата на получаване на авансовото плащане, **БЕНЕФИЦИЕНТЪТ** заяви изрично пред **ФОНДА**, че се отказва от помощта по договора.

**(4)** В случай, че изявлението за отказ от финансовата помощ е направено след изтичане на срока по ал. 3, но не по-късно от съответния срок по чл. 6, ал. 7 от договора, **БЕНЕФИЦИЕНТЪТ** дължи връщане на авансовото плащане, ведно със законната лихва, считано от датата на получаването му, като договорът се прекратява по взаимно съгласие.

 **(5)** Когато **БЕНЕФИЦИЕНТЪТ** не изпълни дадените му указания от **ФОНДА** или от оправомощен компетентен орган при осъществяване на предварителна проверка относно законосъбразността на планираните обществени поръчки за възлагане на дейностите по одобрения проект или не спазил изискванията на Процедура за контрол по ЗОП., което е констатирано от **ФОНДА** или друг оправомощен компетентен орган, изпълнителният директор на **ФОНДА** налага финансови корекции върху засегнатите от неспазването разходи по реда и при условията на чл. 70 и следващите от ЗУСЕСИФ, на основание и в размер съгласно Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на ЗУСЕСИФ и при съответно спазване на процедурата за налагане на финансови корекции, регламентирана в ЗУСЕСИФ.

**(6)** При наложена финансова корекция за установени нарушения по ал. 5, **БЕНЕФИЦИЕНТЪТ** извършва за своя сметка плащанията към изпълнителите по проекта за разликата между размера на допустимите за финансово подпомагане разходи по проекта и окончателния размер на финансовата помощ, в срок не по-късно от срока по чл. 85, ал. 2 от Наредба № 22 от 14.12.2015 г.

  **(7)** Когато след изплащане на помощта **БЕНЕФИЦИЕНТЪТ** не поддържа съответствие с критерий за допустимост или не спази ангажимент или друго задължение, произтичащо от този договор, Указанията за приложимия режим на държавни помощи по мерки, финансирани от Програмата за развитие на селските райони 2014 - 2020 г. в стратегиите за Водено от общностите местно развитие и условия, произтичащи от него, съставляващи Приложение към Заповед № РД 09-778/20.08.2018 г. на министъра на земеделието, храните и горите, Условията за изпълнение или приложим нормативен акт, той дължи връщане на цялата или част от получената по договора финансова помощ. Размерът на подлежащата на възстановяване финансова помощ в зависимост от вида на неспазването, тежестта, степента, продължителността и системността на неспазването е посочен в „Условия за възстановяване на получената финансова помощ при неспазване на критерии за допустимост, ангажименти и други задължения по подмярка 19.2 от ПРСР 2014-2020”, утвърдени от изпълнителния директор на **ФОНДА** и публикувани на интернет страницата на ДФЗ ([www.dfz.bg](http://www.dfz.bg)).

 **(8)** **БЕНЕФЕЦИЕНТЪТ** дължи частично възстановяване на получената финансова помощ в размер равен на размера на генерираните нетни приходи при изпълнението на проекта до изтичане на срока по чл. 6, ал. 10, когато интензитетът на подпомагане по чл.2, ал. 1 е в размер на 100%.

 **Чл. 22. (1)** В случаите по чл. 19, ал. 2, т. 1 и 2 **БЕНЕФИЦИЕНТЪТ** дължи връщане на полученото авансово плащане (ако такова е изплатено, ведно със законна лихва върху него от датата на получаването му.

 **(2)** В случаи на частичен отказ по искане за плащане, когато размерът на определената като допустима за изплащане финансова помощ е по – малък от размера на полученото авансово плащане по договора, **БЕНЕФИЦИЕНТЪТ** дължи връщане на разликата.

 **(3)** В случай на пълен отказ по искане за окончателно плащане, **БЕНЕФИЦИЕНТЪТ** дължи връщане на пълния размер на получените плащания, ведно със законна лихва върху тях, считано от датата, на която изпадне в забава за връщането им.

**Чл. 23.** На възстановяване подлежат и всички средства, произтичащи от разходи, които са в резултат на констатирани нередности, независимо от датата на тяхното установяване, включително държавна/минимална помощ, предоставена в нарушение на приложимите регламенти.

**Чл. 24. (1)** В случай, че **ФОНДЪТ** не удовлетвори вземането си във връзка с дължимите му суми чрез доброволно възстановяване, той има право да го прихване от всяко следващо плащане към **БЕНЕФИЦИЕНТА**, включително по други схеми, мерки или програми, администрирани от **ФОНДА**.

**(2)** Във всички случаи, когато е налице валидно обезпечение на подлежащото на възстановяване авансово плащане, **ФОНДЪТ** има право да пристъпи незабавно към упражняване на права по учредените в полза на **ФОНДА** обезпечения.

**(3)** Невъзстановените чрез способите по ал. 1 и 2 вземания представляват публични държавни вземания и подлежат на принудително събиране на вземанията си чрез Националната агенция за приходите.

 **Чл. 25. (1) БЕНЕФИЦИЕНТЪТ** не носи отговорност за пълно или частично неизпълнение на свое задължение по настоящия договор, ако неизпълнението е възникнало като пряка последица от действието на непреодолима сила.

**(2)** Непреодолима сила /извънредни обстоятелства/ по смисъла на член 2, параграф 2 от Регламент 1306 /2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета, е всяко от следните събития:

а) смърт на **БЕНЕФИЦИЕНТА**;

б) дългосрочна професионална нетрудоспособност на **БЕНЕФИЦИЕНТА;**

в) тежко природно бедствие, което е засегнало сериозно стопанството;

г) случайно унищожение на постройките за животни на стопанството;

 д) епизоотия или болест по растенията, която е засегнала съответно част или всички селскостопански животни или земеделски култури на бенефициента;

е) отчуждаване на цялото стопанство или на голяма част от стопанството, ако това отчуждаване не е могло да бъде предвидено към деня на подаване на проектното предложение.

  **(3)** За настъпването на което и да е обстоятелство по ал. 2 **БЕНЕФИЦИЕНТЪТ е длъжен да** уведоми писмено **ФОНДА** в срок до 15 дни от датата, на която има възможност да го направи, като представя доказателства за това с надлежни документи, включително, когато е възможно - издадени от компетентен орган.

  **(4)** При неизпълнение на задължението по ал. 3 **БЕНЕФИЦИЕНТЪТ** не може да се позовава на непреодолима сила.

 **IX. ДРУГИ УСЛОВИЯ**

**Чл. 26**. По смисъла на този договор:

а) „актив” е всяко движимо или недвижимо имущество или право, оценимо в пари;

б) „факти и обстоятелства от значение за изпълнението на одобрения проект” са такива, които са настъпили или са станали известни след подписването на договора, за които **БЕНЕФИЦИЕНТЪТ** е знаел или е бил длъжен да знае и при знанието на които от страна на **ФОНДА** договорът не би бил сключен или би бил сключен при различни условия;

в) **„№. ........................./..........................”**, поставени в титулната част на Договора, определят неговия номер и дата на осчетоводяване;

г) “надлежни доказателства за започване на изпълнението“ по смисъла на чл. 6, ал. 7 и ал. 8 са: документ за извършено авансово или частично плащане в размер не по-малък от 20 на сто от размера на помощта по чл. 2, ал. 1, издадена фактура за сума над посочения размер, подписани приемо-предавателни протоколи за извършени дейности по проекта на стойност не по-малка от посочената или др. подобни документи, удостоверяващи, че **БЕНЕФИЦИЕНТЪТ** е започнал изпълнението по отношение на инвестиция на стойност не по-малка от 20 на сто от размера на помощта по чл. 2, ал. 1;

д) „одобрен проект” е одобрено от МИГ и от **ФОНДА** проектно предложение заедно с всички приложени към него документи, както и съвкупността от материални и нематериални активи и свързаните с тях разходи, заявени от кандидата и допустими за финансиране по ПРСР 2014 - 2020 г.

**Чл. 27**. (1) Всички съобщения между страните, които не се съобщават в ИСУН, се извършват писмено на адреса, посочен в този договор. За бързина в случаите на спешност, уведомление може да се изпрати и по електронната поща като приложен сканиран документ или по факс, когато такива са посочени от **БЕНЕФИЦИЕНТА**. За получаването на изпратено по електронната поща уведомление не се изисква потвърждаване, а при получаване на съобщение за недоставена поща се изпраща по друг начин. Изпратеното по факс уведомление се счита за връчено, ако се получи автоматично съобщение при **ФОНДА**, че е доставено.

(2) В случай на промяна на адреса или други вписани в този договор данни за съобщения на страна по договора, тя е длъжна да уведоми другите страни незабавно, но не по-късно от 7 дни от датата на промяната. При неизпълнение на задължението за уведомяване съобщенията се считат за надлежно връчени, ако са изпратени на адреса, електронната поща или факса, последно известен на изпращащата страна.

**Чл. 28**. За неуредените в този договор въпроси се прилагат разпоредбите на действащото българско законодателство и приложимите актове на правото на Европейския съюз.

Неразделна част от този договор са:

1. Проектно предложение с **код в ИСУН № .............................**, ведно с всички приложени и допълнително представени от **БЕНЕФИЦИЕНТА** документи на етапа на кандидатстването му подмярката;
2. **Приложение № 1** „Таблица за одобрени инвестиции и дейности“;
3. **Приложение № 1а** - Таблица за разходи, за които не се кандидатства, но без които инвестицията/дейността не може да функционира;
4. **Приложение № 2** „Ангажименти, свързани с поддържане на работни места, производствена и търговска програма, капацитет на стопанството и др.“;
5. **Приложение № 3** „Критерии за оценка на проектите и тяхната тежест съгласно одобрената стратегия за ВОМР“;
6. **Приложение № 4** „Условия за изпълнение“ в частта, уреждаща задълженията и поетите ангажименти на **БЕНЕФИЦИЕНТА**;
7. **Приложение № 5** „Количествено-стойностна сметка“ – важи, когато предметът на договора включва извършване на строително-монтажни работи на хартиен и електронен носител във формат (xls);
8. **Приложение № 6** „Застрахователни рискове“;
9. **Приложение № 7:** Технически спецификации на хартиен и електронен носител във формат (xls);
10. **Приложение № 8** „Документи към искане за междинно/окончателно плащане“.
11. **Приложение № 9** „Документи, удостоверяващи спазването на задължения от страна на бенефициента в периода по чл. 6, ал. 10 от Договора“.

Този договор е сключен в три еднообразни екземпляра - по един за всяка от страните.

**ЗА ФОНДА: ЗА БЕНЕФИЦИЕНТА: ЗА МИГ:**

 **ИЗП. ДИРЕКТОР ……....... ……....... …….......**

1. Към Условията за изпълнение по Процедура ............................... [↑](#footnote-ref-1)